Վալեր Ժերմեն

**Վալեր Ժերմեն** (, ), ֆրանսիացի ֆուտբոլիստ, ավստրալիական «Մաքարթուր» ակումբի հարձակվող:

## Ակումբային կարիերա
Ֆուտբոլային կարիերան սկսել է «Օռլեան» ակումբի երիտասարդական կազմում։ Այնուհետև խաղացել է «Շատորու» և «Մոնակո» ակումբների երիտասարդական կազմերում: 2008 թվականին Ֆրանսիայի ֆուտբոլի սիրողական առաջնությունում «Մոնակոյի» հետ դարձել է պահեստայինների հաղթող: 2009 թվականի արտամրցաշրջանային ժամանակահատվածում «Մոնակոյի» հետ կնքել է առաջին եռամյա պրոֆեսիոնալ պայմանագիրը։ Չնայած կնքված պայմանագրին, հաջորդ երկու մրցաշրջաններն անցկացրել է ակումբի պահեստային կազմում: Ֆրանսիայի առաջնությունում նորամուտը նշել է 2011 թվականի մայիսի 1-ին «Սենտ Էտիենի» դեմ խաղում, որտեղ հանդիպման 72-րդ րոպեին փոխարինել է Ջորջ Ուելկոմին: Փոխարինման է դուրս եկել նաև «Լիոնի» դեմ մրցաշրջանի վերջին խաղում: Հանդիպումն ավարտվել է 2:0 հաշվով: Այս պարտությունից հետո «Մոնակոն» դուրս է եկել Լիգա 2:

Երկրորդ դիվիզիոնում «Մոնակոն» մրցաշրջանը բավական անհաջող է սկսել։ Տեղի է ունեցել մարզչի փոփոխություն, հեռացված Լորան Բանիդի փոխարեն գլխավոր մարզչի պաշտոնն է զբաղեցրել Մարկո Սիմոնեն։ Իտալացի մարզչի օրոք սկսել է աստիճանաբար հայտնվել առաջին կազմում, իսկ 2011 թվականի օգոստոսի 15-ին ակումբի կազմում առաջին գոլն է խփել «Ռեյմսի» դարպասը: Հաջորդ ամիս խփել է իր երկրորդ գոլը «Սեդան» ակումբի դեմ ոչ-ոքի խաղում: Այս մրցաշրջանն ավարտել է ակումբի լավագույն ռմբարկուի կարգավիճակով՝ 8 գոլով: 2012/13 մրցաշրջանում Ժերմենը 35 խաղում դարձել է 14 գոլի հեղինակ։ Մրցաշրջանի արդյունքներով «Մոնակոն» 2-րդ լիգայում գրավել է առաջին տեղը և վերադարձել է Ֆրանսիայի բարձրագույն դիվիզիոն: 2013 թվականի հուլիս 23-ին «Մոնակոյի» հետ պայմանագիրը երկարացրել է մինչև 2017 թվական:

2015 թվականի հուլիսին «Նիցան» վարձակալել է ֆուտբոլիստին հետագա գնման իրավունքով: 2015/16 մրցաշրջանի առաջին տուրում նոր ակումբի կազմում առաջին գնդակը խփել է «Մոնակոյի» դարպասը (1:2): Դուբլը «Սենտ Էտիենի» դեմ 37-րդ տուրի խաղում (2:0) «Նիցային» դուրս է բերել Եվրոպա Լիգա:

2016 թվականի ամռանը վերադարձել է «Մոնակո»: Նրա 10 գոլերն օգնել են թիմին 2016/17 մրցաշրջանում դառնալ Ֆրանսիայի չեմպիոն:

2017 թվականի հունիսի 24-ին հայտարարվել է «Օլիմպիկ Մարսել» տեղափոխության մասին, որի հետ ֆուտբոլիստը պայմանագիր է կնքել մինչև 2021 թվականը

## Միջազգային կարիերա
2011 թվականին պրոֆեսիոնալ մեկնարկից մի քանի շաբաթ անց հրավիրվել է Ֆրանսիայի երիտասարդական հավաքական՝ Սերբիայի և Ուկրաինայի հավաքականների դեմ ընկերական խաղերին մասնակցելու համար: Իր նորամուտը նշել է 2011 թվականի հունիսի 2-ին սերբերի դեմ հաղթական խաղում, որտեղ խաղադաշտ է դուրս եկել խաղի 76-րդ րոպեին:

2012 թվականին Ֆրանսիայի մինչև 20 տարեկանների հավաքականի հետ մասնակցել է Տուլոնի մրցաշարին: Խփել է 2 գոլ։

## Անձնական կյանք
Հայրը Բրյունո Ժերմենն է, ֆուտբոլիստ, որը հայտնի է «Օլիմպիկ Մարսելում» և Ֆրանսիայի ազգային հավաքականում իր ելույթներով:

## Նվաճումներ
**«Մոնակո»**
* Ֆրանսիայի չեմպիոն՝ 2016/17
*Ֆրանսիայի Լիգայի գավաթի եզրափակչի մասնակից՝ 2016/17
*Ֆրանսիայի փոխչեմպիոն՝ 2013/14
*Լիգայի չեմպիոն 2՝ 2012/13

**Օլիմպիկ Մարսել**
* Եվրոպայի Լիգայի եզրափակչի մասնակից՝ 2017/18

## Ծանոթագրություններ

## Արտաքին հղումներ
* Профиль на сайте ''lfp.fr''
* Профиль на сайте ''L’Équipe''
* 
* 

Կատեգորիա:Մոնակոյի ֆուտբոլիստներ
Կատեգորիա:Մոնպելիեի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Շատորուի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Օռլեանի ֆուտբոլիստներ
Կատեգորիա:Ֆրանսիացի ֆուտբոլիստներ